ET Euroopa Liidu Teataja C 111/1

Komisjoni teave teadete kohta, mille liikmesriigid esitavad vastavalt nõukogu määruse (EÜ) nr 539/2001 (muudetud Euroopa Parlamendi ja nõukogu määrusega (EL) nr 1289/2013) artikli 1 lõike 4 punktile a juhul, kui vastastikkuse põhimõtet nende suhtes ei kohaldata

(2014/C 111/01)

I. Õiguslik alus

Euroopa Parlamendi ja nõukogu määrusega (EL) nr 1289/2013 (1) muudetud nõukogu 15. märtsi 2001. aasta määruse (EÜ) nr 539/2001 (milles loetletakse kolmandad riigid, kelle kodanikel peab välispiiride ületamisel olema viisa, ja need kolmandad riigid, kelle kodanikud on sellest nõudest vabastatud) (2) artikli 1 lõike 4 punktis a on sätestatud, et juhul kui II lisas loetletud kolmas riik kohaldab liikmesriigi kodanike suhtes viisanõuet, teatab asjaomane liikmesriik sellest kirjalikult Euroopa Parlamendile, nõukogule ja komisjonile 30 päeva jooksul pärast seda, kui kolmas riik on liikmesriigi kodanike suhtes viisanõude rakendanud, või juhul kui 9. jaanuari 2014. aata kehtiv viisanõue säilitatakse, 30 päeva jooksul alates nimetatud kuupäevast.

Komisjon avaldab Euroopa Liidu Teatajas viivitamata kõnealust teadet käsitleva teabe, sealhulgas teabe viisanõude rakendamise kuupäeva ning asjaomaste reisidokumentide ja viisade liigi kohta.

Praegune teave põhineb teadetel, mis on liikmesriikidelt saadud kooskõlas eespool nimetatud artikli 1 lõike 4 punktiga a.

Vastutuse välistamine: asjaolu, et Euroopa Komisjon avaldab teabe liikmesriikidelt saadud teadete kohta, milles osutatakse vastastikuse viisavabaduse põhimõtte eiramisele, ei tähenda, et Euroopa Komisjon tunnustab automaatselt vastastikuse viisavabaduse põhimõtte eiramist määruse (EÜ) nr 539/2001 (muudetud määrusega (EL) nr 1289/2013) artikli 1 lõike 4 punkt a tähenduses.

II. Teave liikmesriikide edastatud teadete, sealhulgas viisanõude rakendamise kuupäeva ning asjaomaste reisidokumentide ja viisade liigi kohta.

Komisjon on saanud teate viielt liikmesriigilt:

— Bulgaaria– teade saadetud 7. veebruaril 2014;

— Horvaatia– teade saadetud 7. veebruaril 2014;

— Küpros– teade saadetud 7. veebruaril 2014;

— Poola– teade saadetud 4. veebruaril 2014;

— Rumeenia– teade saadetud 5. veebruaril 2014.

BULGAARIA

Määruse (EÜ) nr 539/2001 II lisas loetletud kolmas riik, kes rakendab viisanõuet Viisanõude rakendamise kuupäev Asjaomaste reisidokumentide ja viisade liik Ameerika Ühendriigid Alates Bulgaaria ühinemisest Euroopa Liiduga 1. jaanuaril 2007 Bulgaaria passiga Bulgaaria kodanikud Austraalia Alates Bulgaaria ühinemisest Euroopa Liiduga 1. jaanuaril 2007 Bulgaaria passiga Bulgaaria kodanikud Kanada Alates Bulgaaria ühinemisest Euroopa Liiduga 1. jaanuaril 2007 Bulgaaria passiga Bulgaaria kodanikud

HORVAATIA

Määruse (EÜ) nr 539/2001 II lisas loetletud kolmas riik, kes rakendab viisanõuet Viisanõude rakendamise kuupäev Asjaomaste reisidokumentide ja viisade liik Ameerika Ühendriigid Alates Horvaatia Vabariigi tunnustamisest Ameerika Ühendriikide poolt 7. aprillil 1992 Diplomaatilised passid, ametipassid, tavapassid Brunei Darussalami riik Alates Horvaatia Vabariigi tunnustamisest Brunei Darussalami riigi poolt 21. mail 1992 Diplomaatilised passid, ametipassid, tavapassid

KÜPROS

Määruse (EÜ) nr 539/2001 II lisas loetletud kolmas riik, kes rakendab viisanõuet Viisanõude rakendamise kuupäev Asjaomaste reisidokumentide ja viisade liik Ameerika Ühendriigid Alates Küprose ühinemisest ELiga 1. mail 2004 Küprose Vabariigi kodanikud, Küprose passi kasutajad Austraalia Alates Küprose ühinemisest ELiga 1. mail 2004 Küprose Vabariigi kodanikud, Küprose passi kasutajad

POOLA

Määruse (EÜ) nr 539/2001 II lisas loetletud kolmas riik, kes rakendab viisanõuet Viisanõude rakendamise kuupäev Asjaomaste reisidokumentide ja viisade liik Ameerika Ühendriigid Alates Poola ühinemisest ELiga 1. mail 2004 Kõik Poola kodanikud; kõik reisidokumendid

RUMEENIA

Määruse (EÜ) nr 539/2001 II lisas loetletud kolmas riik, kes rakendab viisanõuet Viisanõude rakendamise kuupäev Asjaomaste reisidokumentide ja viisade liik Austraalia Alates Rumeenia ühinemisest Euroopa Liiduga 1. jaanuaril 2007 Kõik Rumeenia kodanikud, sõltumata dokumendi liigist või lühiajalise viibimise eesmärgist Kanada Alates Rumeenia ühinemisest Euroopa Liiduga 1. jaanuaril 2007 Kõik Rumeenia kodanikud, sõltumata dokumendi liigist või lühiajalise viibimise eesmärgist Jaapan Alates Rumeenia ühinemisest Euroopa Liiduga 1. jaanuaril 2007 — Ajutise kehtivusega tavapassid; — elektrooniliste tavapasside kasutajatele on kehtestatud ajutine viisavabadus (kuni 31. detsembrini 2015) Ameerika Ühendriigid Alates Rumeenia ühinemisest Euroopa Liiduga 1. jaanuaril 2007 Kõik Rumeenia kodanikud, sõltumata dokumendi liigist või lühiajalise viibimise eesmärgist

(1) ELT L 347, 20.12.2013, lk 74.

(2) EÜT L 81, 21.3.2001, lk 1.